runetrust/blame-folketinget-dk huggingface dataset:
Hans Christian Schmidt (V), 2021-02-02:
Det har jeg også gjort i dag, og jeg havde faktisk heller ikke tænkt mig, at jeg ville tage ordet, men nu kan jeg alligevel ikke lade være, efter jeg har hørt så mange udtale, at det her er helt klart, at det nærmest er meget, meget krystalklart, at det her selvfølgelig skal føre til en rigsretssag.
Brigitte Klintskov Jerkel (KF), 2021-04-22:
Konservative kan derfor ikke støtte beslutningsforslaget, men vi er altid åbne over for en drøftelse af, hvordan kommunerne kan anvende reglerne på en mere hensigtsmæssig måde, både i forhold til administration og ensartethed i kommunerne i forhold til anvendelse af reglerne.
Charlotte Dyremose (KF), 2006-01-17:
I forbindelse med hele diskussionen om det her med lighed og ulighed vil jeg tillade mig at bruge fru Helle Thorning-Schmidts ord om, at det ikke er noget selvstændigt problem, at nogle bliver rigere, og at man ikke løser ulighedsproblemet blot ved at give kontanthjælpsmodtagerne flere penge.
Kim Christiansen (DF), 2011-12-13:
Vi mener, at vi – sideløbende med at hr. Rasmus Prehn og jeg laver brandslukning sammen med alle de andre øvrige gode kræfter – skal havde nogle mennesker med noget faglig indsigt siddende på sidelinjen til at sige: Hør her, nu prøver vi at kigge på det her sammen og ser på, hvor I politikere skal styre hen i fremtiden, og hvad der er den rigtige løsning for de danske jernbaner.
Sigurd Agersnap (SF), 2023-11-03:
At sige, at det, at vi også uddeler statsborgerskab til folk, der har en muslimsk religion, en anden religion end en kristen, skulle være problematisk for det danske samfund, mener jeg er helt forkert, og der er rigtig mange med muslimsk baggrund, der bidrager hver dag til det danske samfund.
Signe Munk (SF), 2021-05-11:
Der er jo ingen tvivl om, at energisektoren er og har været krumtappen i dansk klimapolitik, og derfor vil jeg også bare sige, at selv om politiske diskussioner jo tit handler om nogle processer og forskelligt andet, er der meget opløftende læsning i den her energiredegørelse, og der er rigtig mange vigtige udviklingsspor, som vi har lagt ud.
Kristian Jensen (V), 2000-01-18:
Det kan jo være svært at finde nogen, der synes, at det er en dårlig idé at give flere penge til at hjælpe de syge, og hvis man kan give flere penge til ny teknologi til undersøgelse og behandling af patienter, så er ens umiddelbare reaktion at sige: Det må da være en positiv idé.
Margrethe Vestager (RV), 2013-02-28:
Og det er jo en af grundene til, at hverken denne eller – måske som det sidste – den tidligere regering har ladet stå til, men tværtimod har lagt en kurs, en reformkurs, hvor det har været helt centralt at sørge for, at vi er flere til at sikre forsørgelsen, flere, der er i arbejde.
Kristian Pihl Lorentzen (V), 2018-03-20:
Derfor mener Venstre, at der er brug for, at vi får en investeringspulje, som kan yde et tilskud, når de mindre lufthavne som eksempelvis Karup og Sønderborg, for at nævne et par eksempler, skal ud at investere i det her dyre udstyr.
Kristian Thulesen Dahl (DF), 2003-12-12:
Jeg kan godt sige til fru Tove Videbæk allerede nu, at hvis vi indgår finanslovforlig igen for 2005, vil vi stadig væk have som prioritet at få sat penge af til det her. Jeg mener, at det vigtigste dog er, at man fortsætter udbygningen, og så kan vi diskutere det taktiske i, om man skal stemme for et enkelt forslag, som så ikke har flertal hernede, for at signalere viljekraft, eller man egentlig ikke skal.
Erling Bonnesen (V), 2018-12-19:
Men det må jo være muligt at give sådan et eller andet svar på, at det ikke hænger sammen, når man på den ene side siger, at man vil hæve ydelserne, hvilket helt klart vil øge tilstrømningen til Danmark, og så på den anden side er med på mange af de andre forslag, som signalerer og også i praksis gennemfører en stram udlændingepolitik.
Lene Jensen (S), 2004-12-07:
Jeg tager ordet, fordi Det Radikale Venstre og Socialdemokratiet har stillet et ændringsforslag til det her lovforslag, og der synes at være et flertal i Folketinget imod det, og det kan jeg simpelt hen ikke forstå, for førstebehandlingen og udvalgsbehandlingen inklusive samråd og en række besvarede spørgsmål har afsløret tre rigtig gode ting:
Jan E. Jørgensen (V), 2024-11-20:
Altså, man vil ikke fra kommissærens side gå ind og sige: Okay, jeg kan forstå, at I ikke helt kan finde ud af, hvordan EU-retten skal tolkes; nu skal jeg komme med en autoritativ tolkning, nu siger jeg, hvad der er rigtigt, og hvad der er forkert.
Kristian Thulesen Dahl (DF), 1998-10-08:
Processen gik selvfølgelig for alvor i gang efter martsvalget ved, at vi rejste den forespørgsel, som Folketinget havde den 12. juni i år, altså i sidste folketingssamling, hvor vi fik vedtaget et forslag til vedtagelse på foranledning af Dansk Folkeparti, der sagde, at Folketinget pålægger regeringen at leve op til løfterne i statsministerens tale ved Folketingets åbning den 25. marts 1998 om, at sygehusene skal fungere bedre og ventelisterne skal ned.
Brigitte Klintskov Jerkel (KF), 2024-06-04:
Der er faktisk borgere på det her lovforslag, som er det, som jeg vil betegne som seriekriminelle, og jeg synes ikke, at det kan være rigtigt, at vi ikke passer på Danmark ved ligesom at sige: Jamen er du blevet dømt, betinget eller ubetinget, skal du ikke have ret til at få det danske statsborgerskab.
Morten Helveg Petersen (RV), 2000-04-12:
Det, der er det interessante her - og det kan fru Pernille Sams måske bekræfte - er, at definitionen på et marked bliver udvidet med lovforslaget, som dermed imødekommer nogle af de krav, der har været fra eksempelvis borgerlig side, så det faktisk er en forbedring af loven i forhold til den lov, der eksisterer i dag.
Ole Birk Olesen (LA), 2021-01-15:
Tidligere, i den sidste valgperiode, var det måske mest det, at vi var fælles om at ville have en realistisk udlændingepolitik i Danmark, og der stod venstrefløjen på et andet synspunkt, og vi havde lidt udfordringer med at finde hinanden på den økonomiske politik, men som hr. Dennis Flydtkjær også påpeger, gjorde vi faktisk en hel del alligevel.
Arne Toft (S), 2003-05-15:
Jeg er glad for, at formanden for Danmarks Idrætsforbund, Kai Holm, på Dansk Idrætsforbunds årsmøde den 3. maj 2003 brugte en tredjedel af sin taletid på idræt efter skoletid, idrætssvage børn, inaktive børn, indvandrerbørn og psykisk syge børn.
Carsten Koch (S), 1998-11-26:
For patienterne bør der ikke være nogen forskel i deres mulighed for at opnå erstatning for en patientskade, hvad enten behandlingen foregår i det offentlige sygehusvæsen eller på et privat sygehus, en klinik eller lignende eller i udlandet, når behandlingen foregår efter henvisning fra det offentlige.
Noah Sturis (ALT), 2023-04-28:
Nye undersøgelser viser samtidig, at unge med mellemøstlig baggrund er mere politisk aktive end etniske danskere, og det kan jovist måske skræmme nogle partier, der ønsker at fratage dem deres stemmeret eller gøre det umuligt for dem at få et dansk statsborgerskab, men for Alternativet er det blot endnu et tegn på, at det går den rigtige vej.
Lene Espersen (KF), 2000-12-14:
Vi arbejder med et par milliarder kroner mere end regeringen, og vi mener egentlig, at det er et ganske fornuftigt niveau, og det er simpelt hen set i lyset af, at vi bliver nødt til at geare det danske samfund og den danske skattepolitik til de fremtidige udfordringer, vi står over for.
Caroline Stage Olsen (M), 2024-11-13:
Et andet eksempel, man derudover kunne nævne, er samarbejdet mellem Novo Nordisk Fonden, Danmarks Eksport- og Investeringsfond og forskningsverdenen i forhold til den nye supercomputer, Gefion, og man kunne også nævne samarbejdet om at etablere et nationalt center for AI-innovation, som jeg også er super begejstret for.
Kristen Touborg (SF), 2007-01-23:
Der er blevet – ganske vist ikke her i dag, men i pressen, specielt i fagpressen – fremført påstande om, at det jo var langt bedre at have flere svin i en svinetransport end færre svin, for ved at have flere svin ville køretøjerne ikke så let kunne vælte, når de kørte rundt i en rundkørsel.
Lisbeth Bech Poulsen (SF), 2015-11-18:
Og når vi så stiller spørgsmål til ministeren – vi siger: Fru minister, vi er lidt i tvivl, om man kan tilbageholdes uden rettergang, uden en dommer, i 6 måneder, 12 måneder eller uendeligt – kan vi ikke få et svar.
Lone Dybkjær (RV), 2007-04-19:
Det synes vi er mest fair at sige allerede i dag, og det skyldes selvfølgelig, at vi ikke føler os hundrede procent overbevist om, at man faktisk opnår det, regeringen gerne vil med den model, f.eks. at holde priserne nede og den slags, som jo er en vigtig ting, og som EF-Domstolen anerkender.
Ole Sohn (SF), 2004-10-29:
To ting: Angående det sidste tror jeg, det er en misforståelse, når hr. Lars Barfoed siger, at aftaler mellem virksomheder uden om medarbejderne om ikke at ansætte hinandens medarbejdere er noget skidt, som bør være forbudt eller i hvert fald skal begrænses.
Ole Sohn (SF), 2012-03-27:
Bare til beroligelse vil jeg sige, at gebyrerne vil blive fastsat i overensstemmelse med budgetvejledningens regler herom, sådan at der ikke er frit slag for Erhvervsstyrelsen, men at man følger de gængse retningslinjer for at sikre, at det er de faktiske omkostninger, der dækkes.
Lars Løkke Rasmussen (V), 2016-05-24:
For hvis man læser svaret, der er afgivet til Folketinget, så viser det sig, at to tredjedele af de her børn kan relateres til indvandrere og efterkommere af indvandrere, og det er jo først og fremmest et vidnesbyrd om en fejlslagen integrationspolitik.
Sophie Løhde (V), 2015-04-28:
Vi synes, det er fuldstændig centralt, at alle godkendte behandlingssteder selvfølgelig skal leve op til de faglige standarder og har den fornødne kvalitet i behandlingen, og vi er en lille smule uforstående over for, hvorfor regeringen ikke har sikret det i det foreliggende lovforslag som noget helt selvfølgeligt, når nu det er, at vi er så enige om målet alle sammen.
Connie Hedegaard (KF), 2009-11-06:
Derfor har jeg også den bestemte opfattelse, at vi har været enige om, at det i energispareindsatsen var logisk og en konsekvens af rigtig mange udviklinger ikke kun at have en fond, der fokuserede på elbesparelser, men at lave det om til noget, der tog det meget bredere ind og kiggede på energibesparelser.
Orla Hav (S), 2008-03-12:
Er ministeren enig i, at det, som har været udtrykt af en svensk forsker på det her område, nemlig at det at være, at mødes, at opleve, at lære, at skabe, at bidrage og at sætte sig spor er væsentligt for væksten i det samfund, som vi er på vej ind i, og vil ministeren være med til at prioritere det?
Kristian Jensen (V), 2004-11-04:
Hvis man ønsker at fremme en belønning af de erhvervsvirksomheder, som påtager sig ansvaret for at fremme det danske kulturliv, er det derfor ikke muligt at lave en klarere definition end den, der ligger i lovgivningen nu, som i øvrigt ikke bliver ændret med det lovforslag, vi har til behandling i dag.
Peter Skaarup (DF), 2000-12-07:
Her foregår det simpelt hen på den måde, at den unge kommer ind i selve domstolen, får sin dom, har en forsvarer - der er selvfølgelig også en anklager - og det samme sted, altså i den samme bygning, kommer den unge hen og får et ophold på en form for opdragelsesanstalt.
Knud Erik Hansen (SF), 2000-05-02:
Det er et spørgsmål om, hvor nødvendig den er i dag, og om en udlejer, en ejer af en landbrugsejendom ikke godt kan disponere sin drift og sin fremtid, således at han ikke behøver at have denne rettighed, og at man også tager hensyn til det, når man udlejer.
Kristian Thulesen Dahl (DF), 2003-09-09:
Til fru Anne Baastrup fra en tidligere runde: Jeg synes, det er utrolig demagogisk, at fordi fru Anne Baastrup ikke føler, hun har fået et konkret svar på noget, så siger hun, at Dansk Folkeparti er ligeglade eller ikke har noget bud på bl.a. folkeskoleområdet, hvilket jo er en notorisk fordrejning af tingene.
Aage Frandsen (SF), 1998-06-11:
er nærmest uigennemskueligt for den ganske almindelige borger, og derfor må man nok sige, at selv om mulighederne er uanede, kan der være så mange muligheder, som præsenteres på en sådan måde, at almindelige mennesker ikke forstår det. Jeg tror, at vi er mange herinde også, som arbejder med de her spørgsmål, som i hvert fald ikke med hensyn til vores egen telefoni er begyndt at undersøge, hvad vi egentlig ville have glæde af.
Christian Wedell-Neergaard (KF), 2007-09-11:
Derfor er det for tidligt at sige, præcis hvordan proppen i topskatten skal ses, og hvordan den skal udmøntes, og derfor redegjorde jeg jo også præcist for, hvad der er aftalt, nemlig at man i 2009 skal se på proportionsgrænsen, og at der i 2009 skal ses på en mekanisme for den regulering, og det er forligspartierne, der sætter sig sammen og laver den aftale.
Katrine Daugaard (LA), 2025-04-22:
Og er ordføreren simpelt hen af den overbevisning, at danske skatteydere skal betale for at stille bederum til rådighed alle steder, eller er det kun på de offentlige uddannelsesinstitutioner, at det skulle være i strid med menneskerettighederne, at man ikke stiller dem til rådighed?
Poul Erik Christensen (RV), 2007-02-20:
Jeg har ikke til hensigt at gå ud og ændre vores udlændingelovgivning, men jeg har til hensigt, at vi får en hurtigere og en smidigere behandling af visumansøgninger for erhvervsturister og for almindelige turister, så der ikke skal afholdes møder i udlandet, og så man hurtigere kan få adgang for virksomhedsledere og folk, der ønsker at investere eller det modsatte, også f.eks. fra Kina.
Leif Mikkelsen (V), 2005-06-16:
Reformen medfører, at kommunerne får et større og mere sammenhængende ansvar for de borgernære velfærdsopgaver, og det skaber tryghed for borgerne, fordi vi dermed mindsker risikoen for, at borgerne kan falde mellem to stole og forvilde sig i forvaltninger og beslutningsniveauer.
Morten Østergaard (RV), 2009-05-27:
, så jeg vil i hvert fald gerne kvittere for, at Det Konservative Folkeparti ved sin formand har konstateret, at man nu i syv år har hældt regler og dokumentationskrav, nye procedurer og nye obligatoriske, centralistiske papirdynger ud over den offentlige sektor – faktisk i en grad, så offentligt ansatte funktionærer, sygeplejersker, læger, pædagoger, bruger 60 mio. timer om året på dokumentation.
Simon Emil Ammitzbøll (RV), 2008-05-08:
Hvis ikke det var, fordi det var så alvorligt, kunne man jo næsten mene, at forslaget var morsomt, ment som en vittighed, for man lægger op til, at trossamfundene skal være loyale over for Danmark og grundloven, og hermed går man jo også ud fra, at det er intentionerne i grundloven, men hele det her beslutningsforslag er jo i virkeligheden i modstrid med gode danske værdier som frisind og religionsfrihed.
Pia Kjærsgaard (DF), 2011-10-06:
Altså, det er ganske utroligt, at vi ikke kan gøre noget i den rytme, der plejer at være, også set i lyset af den valgkamp, man har ført, hvor man var fuldstændig sikker på, hvad man ville: Det sætter vi os ned om forhandlingsbordet og taler om, og så lægger vi det åbent og ærligt frem for danskerne.
Annie Lunde Hansen (CD), 2001-03-28:
Men vi er altså heller ikke denne gang helt overbeviste om, at lige netop dette forslag skulle sikre mere blandede boligformer. Tværtimod tror vi, at en ensidig privatisering af de almene boliger vil skabe et egentligt boligproblem for de personer og familier, som ikke har det tilstrækkelige økonomiske fundament til selv at erhverve sig en bolig.
Torsten Schack Pedersen (V), 2012-11-27:
Nettobilledet bare af det her lovforslag er 625 mio. kr. Mener skatteministeren ikke, at det alligevel sådan sidst på måneden er en sjat penge, og at det er noget, der har betydning ude i virksomhederne, ude hos danskerne, og at det her fjerner penge fra virksomhederne til at investere, til at konkurrere, til at ansætte folk og det fjerner penge fra borgerne til at bruge til at sætte gang i hjulene?
Mattias Tesfaye (S), 2018-02-22:
Det fremgår også af vores politiske udspil på udlændingeområdet, som blev offentliggjort for et par uger siden, og det kan vi altså godt støtte. Vi ser dog et væsentligt problem i lovforslaget, nemlig at de flygtninge, der søger førtidspension, men som ikke vil have optjent ret til fuld førtidspension og derfor skal have suppleret op fra området for socialpolitik, vil få suppleret op til den lave integrationsydelse.
Benny Engelbrecht (S), 2009-10-22:
Formålet med forslaget er således grundlæggende at give mulighed for, at campister på landets campingpladser kan tage større campinghytter i brug – det giver også mulighed for at udvide de billigste feriemuligheder og dermed give flere alternative feriemuligheder for forbrugerne.
Jens Hald Madsen (V), 2003-04-29:
Det er vores største allierede, som faktisk foretager de investeringer, som vi måske i Europa burde kigge noget nærmere på i forhold til de store armbevægelser, mange europæiske lande har med hensyn til, hvad man egentlig reelt vil investere i at forsvare sig selv mod fremtidige trusler.
Kaare Dybvad Bek (S), 2024-04-05:
Det er helt oplagt, at det selvfølgelig må være sådan, at hvis man er en far, der har en datter, som er tilmeldt et svømmehold, så kan det ikke være sådan, at når man kommer ind i svømmehallen, får man at vide: Du må ikke se din 8-9-10-årige datter svømme, fordi vi betragter det som en seksuel interaktion.
Lene Espersen (KF), 2002-01-31:
Jeg håber, at vi godt og grundigt kan få det her gennemført i Retsudvalget, så alle spørgsmål bliver besvaret hurtigst muligt og forhåbentlig sådan, at et bredt flertal vil bakke op om regeringens antiterrorforslag, så vi kan få det gennemført, inden Folketinget går på sommerferie.
Bertel Haarder (V), 2007-11-30:
For det første kommer de nu først med en udvidelse af undervisningspligten fra 9 til 10 år; for det andet har de taget det skridt at omdøbe børnehaveklassen til 1. klasse; og for det tredje kan jeg forstå på hr. Martin Henriksen, at man i Grønland allerede i flere år har haft individuelle elevplaner.
Kim Andersen (V), 2009-01-29:
Men hvis der er nogle ting, der i praksis i forhold til barnets bedste ikke fungerer, som det skal i henhold til dansk lov og i henhold til vores intentioner og de konventioner, vi har tiltrådt, skal vi jo sørge for at stramme op i lovgivningen og i administrationen af lovgivningen i den konkrete sektorlovgivning.
Jane Heitmann (V), 2019-02-21:
Men i takt med at vi oplever senere overgange fra et aktivt arbejdsliv til en ny seniortilværelse, hvor man skal finde et nyt ståsted i livet, så giver det mening allerede nu at gøre tilbud om et forebyggende hjemmebesøg for alle 70-årige obligatorisk.
Søren Egge Rasmussen (EL), 2024-04-24:
Så vi skal nogle gange også forsøge at lave noget, som er simpelt, og der synes jeg ikke rigtig, at det, at man går ud ad det her fradragsspor, giver en bedre mulighed for, at man kan målrette støtten, og det er sådan set også derfor, jeg ikke synes, at det er et godt forslag.
Ole Vagn Christensen (S), 2007-02-27:
Jeg må derfor sige, at Socialdemokratiet gerne støtter dette initiativ til styrkelse af bekæmpelse af rotter, men vi ønsker under udvalgsarbejdet at få disse konstateringer fra regeringspartierne og ministeren undersøgt noget nærmere, således at vi kan få et fornødent overblik over, hvilke dele af kloaknettet der kan sikres med rottespærrer.
Trine Bramsen (S), 2019-03-28:
Her skal det siges, at politiet, særlig inden for de seneste år, er begyndt at ansætte nogle andre faggrupper end dem, der er uddannet som betjente, og det skal jo være sådan, at en it-uddannet, der sidder og arbejder med it-kriminalitet, også skal have den her beføjelse.
Bent Hindrup Andersen (EL), 1997-11-28:
Vi har tidligere uddybet og vil i de kommende ændringsforslag definere nogle kunstneriske og objektive krav, som bør stilles for at kunne opnå en sådan støtte: F.eks. at kunstnere har deltaget i et antal censurerede udstillinger eller har dokumenteret, at de i en periode, altså i forbindelse med udgivelse eller salg, har kunnet
Louise Frevert (DF), 2004-10-22:
Kvinderne har kæmpet for en ligeberettigelse, som vi overhovedet ikke vil have at der skal røres ved på nogen som helst måde af unge drenge og mænd, der tror, at kvinder er laverestående væsner end mænd, og de derfor kan tillade sig at komme med forskellige tilråb og være pågående, fordi man i den muslimske kultur eksempelvis ikke tager højde for, at kvinder er ligeværdige med mænd, som de er i den vestlige kultur.
Anne Grete Holmsgaard (SF), 2003-12-04:
Jeg vil gerne spørge ministeren: Betyder det, at ministeren her sender et signal, hvilket jeg håber, om, at han er indstillet på at skævdele og bruge den mulighed, der er i kvotedirektivet for at skævdele kvoterne, sådan at vi en gang for alle får skippet de historiske kvoter af?
Magnus Heunicke (S), 2022-04-28:
Men jeg hæfter mig jo ved, at også en organisation som KL, som virkelig står vagt om det kommunale selvstyre, som jeg også er tilhænger af, siger, at de har behov for det her, altså at det går, fra at der er for stor forskel og for lidt greb om kvaliteten, til at der nu skal være en national kvalitetsplan på de her forskellige områder, og jeg hører også, at det samme siges af patientorganisationerne og jo faktisk også medarbejderne i de kommunale sundhedsvæsener, og det vil sige, at det er med at levere på det.
Kristian Thulesen Dahl (DF), 2001-01-30:
Man må på de enkelte skoler have helt klare tal for, hvor mange der har bedt sig fritaget, og så må det være meget enkelt at sammenligne med tidligere år og se, om det er rigtigt, som jeg påstår, at der over nogle tiår har været en kraftig stigning i antallet af dem, der beder sig fritaget.
Thomas Adelskov (S), 2006-05-23:
Det er trods alt socialrådgiverne, der skal leve med det regime af lovgivning og regler, som beskæftigelsesministeren har lavet, med kontrol og atter kontrol af de ledige frem for det, beskæftigelsesministeren åbenbart nu synes optaget af, og som vi har påpeget gang på gang, nemlig at man netop skal bruge de gode tider til rent faktisk at anvise job i stedet for at rende og kontrollere og piske.
Jane Heitmann (V), 2019-04-26:
Næsten 9.000 læger rejste alvorlig kritik af Styrelsen for Patientsikkerhed og udsendte et såkaldt mistillidsvotum til styrelsens direktør, og Kammeradvokaten gik ind i sagen og konkluderede: »Det er ikke vores vurdering, at Styrelsen for Patientsikkerhed kan kritiseres for at have rettet henvendelse til politiet i de 62 sager i 2017.
Kirsten Normann Andersen (SF), 2022-05-17:
Det sagde forespørgeren jo faktisk også her fra talerstolen, nemlig at både læger og sygeplejersker og andet autoriseret sundhedspersonale ofte benytter sig af akupunktur i deres behandlinger og arbejde, men de er jo så også autoriserede, og deraf følger også kvalitetsstemplet i forhold til at arbejde med akupunktur.
Brigitte Klintskov Jerkel (KF), 2024-03-15:
Lovforslaget her indebærer, at digitale redskaber kun i helt særlige tilfælde kan anvendes i det pædagogiske arbejde med børnenes trivsel, læring, udvikling og dannelse i dagtilbud og i private pasningsordninger for børn i alderen 0-2 år.
Carsten Bach (LA), 2017-11-07:
Det er jo lige præcis det, der er tilfældet, og det er lige præcis derfor, at aftalen blev indgået, nemlig for at føre de her mennesker op på samme niveau som andre offentligt ansatte og de øvrige kommunalbestyrelsesmedlemmer, som de jo, kan man sige, til dels også udfører det samme stykke arbejde for.
Thorkild B. Fransgaard (FP), 1998-11-19:
Og så er der § 9, som har været nævnt af andre ordførere - en paragraf, som også går igen i anden lovgivning og også i andre lovforslag, som har været behandlet, nemlig at den kontrollerende myndighed skal have lov til at tiltvinge sig adgang til en privat ejendom uden retskendelse.
Thomas Danielsen (V), 2025-03-19:
Jeg har fuld forståelse for, at man kan have følelser for PostNord, i forhold til at det er en bestemt virksomhed, der skal forestå servicen, men sandheden er jo, at servicemålene i dag er bedre, end de var inden postaftalen, i forhold til de tilvalg, man kan benytte sig af på det private marked.